hotchpotch/miracl-hf-unified huggingface dataset:
রকি (১৯৭৬-এর চলচ্চিত্র)
রকি হল ১৯৭৬ সালে মুক্তিপ্রাপ্ত মার্কিন ক্রীড়াভিত্তিক নাট্যধর্মী চলচ্চিত্র। এটি পরিচালনা করেছেন জন জি. অ্যাভিল্ডসেন এবং রচনা করেছেন ও নাম ভূমিকায় অভিনয় করেছেন সিলভেস্টার স্ট্যালোন। এতে অশিক্ষিত কিন্তু দয়ালু ইতালীয়-মার্কিন মুষ্টিযোদ্ধা রকি বালবোয়ার গল্প বর্ণিত হয়েছে, যিনি তার ঋণ পরিশোধের জন্য ফিলাডেলফিয়ায় মুষ্টিযুদ্ধে লিপ্ত হন। ছবিটিতে অদ্রিয়ানের ভূমিকায় অভিনয় করেন তালিয়া শায়ার, আদ্রিয়ানের ভাইয়ের ভূমিকায় বার্ট ইয়ং, রকির প্রশিক্ষক মিকি গোল্ডমিলের ভূমিকায় বার্গেস মেরেডিথ এবং চ্যাম্পিয়ন অ্যাপোলো ক্রিডের ভূমিকায় কার্ল ওয়েদার্স।
$১ মিলিয়ন নির্মাণ ব্যয়ে নির্মিত চলচ্চিত্রটি স্লিপার হিট তকমা লাভ করে এবং বৈশ্বিক বক্স অফিস থেকে $২২৫ মিলিয়ন আয় করে ১৯৭৬ সালের সর্বোচ্চ আয়কারী চলচ্চিত্রের তালিকায় অন্তর্ভুক্ত হয়। চলচ্চিত্রটি ইতিবাচক পর্যালোচনা অর্জন করে এবং শ্রেষ্ঠ চলচ্চিত্রের জন্য একাডেমি পুরস্কারসহ তিনটি বিভাগে অস্কার লাভ করে। এই ছবির মধ্য দিয়ে স্ট্যালোন প্রধান তারকা হয়ে ওঠেন। ২০০৬ সালে লাইব্রেরি অব কংগ্রেস "সাংস্কৃতিক, ঐতিহাসিক বা নান্দনিকভাবে গুরুত্বপূর্ণ" বিবেচনায় ছবিটিকে মার্কিন যুক্তরাষ্ট্রের জাতীয় চলচ্চিত্র রেজিস্ট্রিতে সংরক্ষণের জন্য নির্বাচন করে। "রকি" ছবিটি ক্রীড়াভিত্তিক চলচ্চিত্র ধরনের অন্যতম সেরা চলচ্চিত্র হিসেবে বিবেচিত এবং ২০০৮ সালে আমেরিকান ফিল্ম ইনস্টিটিউট "রেজিং বুল" ছবির পরে ক্রীড়াভিত্তিক চলচ্চিত্র ধরনের দ্বিতীয় সেরা চলচ্চিত্র হিসেবে আখ্যায়িত করে।
চলচ্চিত্রটির সাতটি অনুবর্তী পর্ব নির্মিত হয়েছে, সেগুলো হল "রকি টু" (১৯৭৯), "রকি থ্রি" (১৯৮২), "রকি ফোর" (১৯৮৫), "রকি ফাইভ" (১৯৯০), "রকি বালবোয়া" (২০০৬), "ক্রিড" (২০১৫) এবং "ক্রিড টু" (২০১৮)। স্ট্যালোন পরবর্তী সাতটি চলচ্চিত্রেই অভিনয় করেছেন, প্রথম পাঁচটি রচনা করেছেন এবং চারটি পরিচালনা করেছেন (অ্যাভিল্ডসেন "রকি ফাইভ" পরিচালনা করেন এবং রায়ান কুগলার "ক্রিড" পরিচালনা করেন)।
আব্দুস সাত্তার (রাজনীতিবিদ)
মোঃ আব্দুস সাত্তার (জন্ম: ২১ ফেব্রুয়ারি ১৯৫২) হলেন ময়মনসিংহে জন্মগ্রহনকারী একজন বাংলাদেশী রাজনীতিবিদ ও সংসদ সদস্য। তিনি ময়মনসিংহ-৮ থেকে নির্বাচিত সংসদ সদস্য এবং বাংলাদেশ আওয়ামী লীগের কেন্দ্রীয় কমিটির বর্তমান শিল্প ও বাণিজ্য বিষয়ক সম্পাদক।
আব্দুস সাত্তার ১৯৫২ সালের ২১ ফেব্রুয়ারি ময়মনসিংহ জেলার ঈশ্বরগঞ্জ উপজেলায় জন্মগ্রহণ করেন। তিনি এমএসসি সম্পন্ন করেছেন।
সাত্তার আমদানী রপ্তানির ব্যবসার করেন। ১৯৯৬ সালে তিনি আওয়ামী লীগের মনোনয়নে প্রথম জাতীয় সংসদ সদস্য নির্বাচিত হন। ২০০১ সালে তিনি বিএনপির শাহ নুরুল কবিরের নিকট পরাজিত হন। ২০০৯ সালে ৯ম জাতীয় সংসদ নির্বাচনে তিনি আবারও সংসদ সদস্য হন। সাত্তার ৯ম জাতীয় সংসদের মেয়াদে ডাক ও টেলিযোগাযোগ মন্ত্রণালয় সম্পর্কিত স্থায়ী কমিটির সভাপতি এবং শ্রম ও কর্মসংস্থান মন্ত্রণালয় ও গৃহায়ন ও গণপুর্ত মন্ত্রণালয় সম্পর্কিত স্থায়ী কমিটির সদস্য ছিলেন।
ঈশ্বরগঞ্জের মুক্তিযোদ্ধা আবুল কাশেম সংসদ সদস্য আব্দুস সাত্তারের বিরুদ্ধে ভুয়া তথ্য দিয়ে মুক্তিযোদ্ধা সনদ গ্রহণের অভিযোগ করেন। তার বিরুদ্ধে অভিযোগ ১৯৯৬ সাল পর্যন্তও তার নাম মুক্তিযোদ্ধাদের তালিকায় ছিল না।
গ্নু ন্যানো
গ্নু ন্যানো ইউনিক্স-সদৃশ কম্পিউটার ব্যবস্থা বা অপারেটিং সিস্টেমের জন্যে কমান্ড-লাইন ইন্টারফেসের একটি লেখা সম্পাদক। এটি পিকো লেখা সম্পাদককে অনুকরণ করে, যেটি পাইন ইমেইল সম্পাদকের একটি অংশ।
তবে ন্যানো পিকোর মত হলেও এটি গ্নু জেনারেল পাবলিক লাইসেন্সের অধীনে নিবন্ধিত। ১৯৯৯ সালে ক্রিস অ্যালেগ্রেটা কর্তৃক ফ্রি সফটওয়্যার হিসেবে প্রকাশ পাওয়া প্রোগ্রামটি ২০০১ সালে গ্নু প্রকল্পের অংশে পরিণত হয়।
ফখরুল ইমাম
ফখরুল ইমাম হলেন বাংলাদেশের ময়মনসিংহ জেলায় জন্মগ্রহণকারী একজন বাংলাদেশী রাজনীতিবিদ ও সংসদ সদস্য। তিনি জাতীয় পার্টির প্রেসিডিয়াম সদস্য ও ১৫৩,ময়মনসিংহ-৮ (ঈশ্বরগঞ্জ উপজেলা) থেকে ৪র্থ ,১০ম ও ১১শ জাতীয় সংসদের নির্বাচিত সংসদ সদস্য।
ফখরুল ইমাম ময়মনসিংহে জন্মগ্রহণ করেন। তার পিতার নাম আব্দুল জব্বার ও মাতার নাম ফয়জুন্নেছা বেগম।
ফখরুল ইমাম ১৯৮৮ সালে প্রথম জাতীয় পার্টির মনোয়নে সংসদ সদস্য নির্বাচিত হন। ২০১৪ সালের ১০ম জাতীয় সংসদ নির্বাচনে বিরোধীদল গুলো তাদের প্রার্থী প্রত্যাহার করে নিলে তিনি বিনা প্রতিদ্বন্দ্বিতায় সংসদ সদস্য নির্বাচিত হন।
এন এন মুখার্জি
এন এন মুখার্জি (১ ফেব্রুয়ারি ১৯১০ - ১৪ এপ্রিল ১৯৯৬) ভারতীয় বাঙালি হকি খেলোয়াড়। তিনি ১৯৪৮ সালের গ্রীষ্মকালীন লন্ডন অলিম্পিকের ভারতীয় হকি দলের হেড কোচ ছিলেন। এছাড়াও ১৯৫২ ও ১৯৬৪ অলিম্পিকেও কোচ ছিলেন। তিনি বাংলার হয়ে খেললেও পরবর্তীতে উত্তর প্রদেশের হয়ে খেলেছেন। ১৯৯৬ সালে লখনৌতে মারা যান।
ভারতীয় হকির জগতে তিনি "হাবুলদা" নামেই পরিচিত। ধুতি পরে খালি পায়ে ফিল্ড হকিতে তার গতি তাকে বিশেষ করে পরিচিতি দিয়েছে। তিনি ১৯২৪ সালে আমস্টারডাম অলিম্পিকে ফরোয়ার্ড পজিশনে ব্রিটিশ ভারতের হয়ে খেলেছিলেন। এছাড়াও তিনি বেঙ্গল ইয়ংম্যান এসোসিয়েশনের (BYA) এর হয়ে খেলেছেন ও অধিনায়কত্ব করেছেন।
খেলোয়াড় জীবনের পর তিনি ভারতীয় হকি দলের প্রশিক্ষকের দায়িত্ব নেন। ১৯৪৭ সালের লন্ডন অলিম্পিকের দল নির্বাচক মন্ডলীর অন্যতম নির্বাচক ছিলেন। তার প্রশিক্ষণে ভারতীয় দল ১৯৪৮, ১৯৫২, ১৯৬৪ সালে অলিম্পিক প্রতিযোগিতায় প্রথম স্থান অধিকার করে স্বর্ণ পদক লাভ করে। লন্ডন অলিম্পিকের সময় তিনি লং হিট এন্ড রান স্ট্রাটেজি নিয়েছিলেন। এই স্ট্রাটেজি আধুনিক হকি জগতেও খুব জনপ্রিয় স্ট্রাটেজি।
খেলোয়াড় জীবনের পর তিনি লখনৌতে মি. গুঁই ও শ্রী চ্যাটার্জির সাহায্যে লখনৌ স্পোর্টস আয়াসসিয়েশন (LSA) প্রতিষ্ঠা করেন। বর্তমানে সিং বাবু স্টেডিয়াম আগে LSA স্টেডিয়াম নামে পরিচিত ছিল।
হকি ছাড়াও ক্রিকেটের প্রতি তার ভালোবাসা ছিল। পাকিস্তানের সাথে একটি ক্রিকেট ম্যাচও তিনি আয়োজন করেছিলেন।
""কিভাবে হকি খেলতে হয়"" ("How to play hocky") নামে একটি বই লিখেছেন।
বিখ্যাত হকি খেলোয়াড় ধ্যানচাঁদ তার আত্মজীবনী গোল বইতে হাবুলদার প্রতি শ্রদ্ধা জ্ঞাপন করে বলেছেন তিনি তার খেলার অনেকটা হাবুলদার খেলা থেকে শিখেছেন।
২০১৮ সালের ১৫ই আগস্ট মুক্তি প্রাপ্ত বলিউডের গোল্ড সিনেমাটি হাবুলদাকে কেন্দ্র করে চিত্রায়িত করা হয়েছে। সেখানে অভিনেতা অক্ষয় কুমার হাবুলদা চরিত্রে অভিনয় করেন।
দ্য লর্ড অব দ্য রিংস: দ্য রিটার্ন অব দ্য কিং
দ্য লর্ড অব দ্য রিংস: দ্য রিটার্ন অব দ্য কিং হল পিটার জ্যাকসন রচিত, প্রযোজিত ও পরিচালিত ২০০৩ সালের মহাকাব্যিক কাল্পনিক রোমাঞ্চকর চলচ্চিত্র। এটি জে. আর. আর. টলকিনের "দ্য লর্ড অব দ্য রিংস"-এর দ্বিতীয় ও তৃতীয় খণ্ড অবলম্বনে নির্মিত। এটি "" (২০০১) ও "" (২০০২)-এর পর "দ্য লর্ড অব দ্য রিংস" ত্রয়ী চলচ্চিত্রের তৃতীয় ও সর্বশেষ কিস্তি।
২০০৩ সালের ১৭ই ডিসেম্বর মুক্তির পর চলচ্চিত্রটি সর্বকালের অন্যতম সেরা সমালোচনা ও ব্যবসাসফল চলচ্চিত্রের স্বীকৃতি লাভ করে এবং কল্পনাধর্মী চলচ্চিত্রের অন্যতম সেরা চলচ্চিত্র হিসেবে বিবেচিত হয়। এটি দ্বিতীয় চলচ্চিত্র হিসেবে বিশ্বব্যাপী ১ বিলিয়ন মার্কিন ডলার আয় করে এবং নিউ লাইন সিনেমার সর্বাধিক আয়কারী চলচ্চিত্র ও টাইম ওয়ার্নারের সর্বাধিক ব্যবসাসফল চলচ্চিত্র। ছবিটি ২০০৩ সালের সর্বাধিক আয়কারী চলচ্চিত্র এবং ইতিহাসের দ্বিতীয় সর্বাধিক চলচ্চিত্র। ২০১৮ সালের আগস্ট অবধি এটি সর্বকালের সর্বাধিক আয়কারী চলচ্চিত্রের তালিকায় ২১তম স্থান অধিকার করে।
আনোয়ারুল আবেদীন খান
আনোয়ারুল আবেদীন খান তুহিন হলেন একজন বাংলাদেশী রাজনীতিবিদ ও সংসদ সদস্য। তিনি বাংলাদেশ আওয়ামী লীগের মনোনয়নে ময়মনসিংহ-৯ আসন থেকে ১০ম জাতীয় সংসদের সংসদ সদস্য নির্বাচিত হন। সংবিধান অনুযায়ী দশম জাতীয় সংসদের স্পিকার ড. শিরীন শারমিন চৌধুরীর কাছে ৩ জানুয়ারী ২০১৯ তারিখে একাদশ সংসদের সংসদ সদস্য হিসেবে তিনি শপথবাক্য পাঠ করেন।
আনোয়ারুল আবেদীন খান তুহিন ময়মনসিংহ জেলায় জন্মগ্রহণ করেন। তার পিতার নাম জয়নাল আবেদীন খান এবং মাতার নাম জাহানারা খান।
আনোয়ারুল আবেদীন ২০১৪ সালের ১০ম জাতীয় সংসদ নির্বাচনে বাংলাদেশ আওয়ামী লীগের মনোনীত প্রার্থী হয়ে নির্বাচনে অংশগ্রহন করেন। নির্বাচনে বিরোধী দল তাদের প্রার্থী প্রত্যাহার করলে তিনি বিনা প্রতিদ্বন্দ্বিতায় সংসদ সদস্য নির্বাচিত হন। ২০১৮ সালের একাদশ জাতীয় সংসদ নির্বাচনে তিনি পুনরায় আওয়ামী লীগের নেতৃত্বাধীন মহাজোট থেকে মনোনয়ন পান। নির্বাচনে তিনি পুনরায় সংসদ সদস্য নির্বাচিত হন।
ঝাড়গ্রাম বিধানসভা কেন্দ্র
ঝাড়গ্রাম (বিধানসভা কেন্দ্র) ভারতীয় রাজ্য পশ্চিমবঙ্গের ঝাড়গ্রাম জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ২২২ নং ঝাড়গ্রাম বিধানসভা কেন্দ্রটি ঝাড়গ্রাম পৌরসভা, বন্ধগোরা, মানিকপাড়া, রাধানগর এবং সফধারা গ্রাম পঞ্চায়েত গুলি ঝাড়গ্রাম সমষ্টি উন্নয়ন ব্লক এবং বিনপুর-১ সমষ্টি উন্নয়ন ব্লক এর অন্তর্গত।
ঝাড়গ্রাম বিধানসভা কেন্দ্রটি ৩৩ নং ঝাড়গ্রাম লোকসভা (এসটি) কেন্দ্র এর অন্তর্গত।
২০০৬ সালের বিধানসভা নির্বাচনে, সিপিআই (এম) এর অমর বসু ঝাড়গ্রাম বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী কংগ্রেসের শিবেন্দ্র বিজয় মল্লদেবকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর মীনা সনাতনী ২০০১ সালে তৃণমূল কংগ্রেসের মাখন লাল বাঙ্গালকে পরাজিত করেন। সিপিআই (এম) এর বুদ্ধদেব ভাকাত ১৯৯৬ সালে কংগ্রেসের চৈতন্য মুর্মুকে এবং ১৯৯১ সালে কংগ্রেসের নিখিল মাইতিকে পরাজিত করেন। সিপিআই (এম) এর অবনী ভূষণ সতপতি ১৯৮৭ সালে কংগ্রেসের ভবেশ মাহাতোকে পরাজিত এবং ১৯৮২ সালে কংগ্রেসের বীরেন্দ্র বিজয় মল্লদেবকে পরাজিত করেন। সিপিআই (এম) এর রামচন্দ্র সতপতি ১৯৭৭ সালে কংগ্রেসের বীরেন্দ্র বিজয় মল্লদেবকে পরাজিত করেন।
১৯৭২ এবং ১৯৭১ সালে কংগ্রেসের বীরেন্দ্র বিজয় মল্লদেব জয়ী হন। ১৯৬৯ সালে বাংলা কংগ্রেসের পাঁচকড়ি দে জয়ী হন। ১৯৬৭ সালে নির্দলের পি. সি. ঘোষ জয়ী হন। ১৯৬২ এবং ১৯৫৭ সালে কংগ্রেসের মহেন্দ্র নাথ মাহাতো জয়ী হন।
রসগোল্লা (চলচ্চিত্র)
রসগোল্লা হল ২০১৮ সালের একটি ভারতীয় বাংলা চলচ্চিত্র, যেটি পরিচালক পাভেলের দ্বারা পরিচালিত এবং লিখিত। চলচ্চিত্রে উজান গাঙ্গুলি, আবন্তিকা বিশ্বাস, আশুতোষ রানা, খরাজ মুখোপাধ্যায় এবং কৌশিক সেন প্রধান ভূমিকায় অভিনয় করেছেন। চলচ্চিত্রটি রসগোল্লার আবিষ্কারক কলকাতার নবীন চন্দ্র দাশের জীবন দ্বারা অনুপ্রাণিত।
আজীবক
আজীবক একটি অন্যতম মুখ‍্য ভারতীয় ধর্ম। এই ধর্ম ২০০০ বছর ভারতীয় উপমহাদেশে প্রচলিত ছিল। সমাজের নিচুস্তরের লোকরা এই ধর্ম মেনে চলতেন। মক্খলি গোসালা এই ধর্মের প্রতিষ্ঠাতা। তিনি গৌতম বুদ্ধের সমসাময়িক ছিলেন।
এই ধর্মের মূল বিষয় ছিল "নিয়তি" অর্থাৎ "ভাগ্য"। এই ধর্ম মতানুসারে নিয়তি সব কিছুকে নিয়ন্ত্রন করে এবং কোনো পৌরুষাকার একে পরিবর্তন করতে পারে না।
আজীবক ধর্ম একটি প্রাচীন ধর্ম। ছোট ছোট গোষ্ঠী হিসাবে এই ধর্ম অনেক আগে থেকে গাঙ্গেয় মধ‍্য অঞ্চলে প্রচলিত ছিল। মক্খালি গোসলা এদের একত্রিত করে একটা ধর্মীয় গোষ্ঠীতে পরিণত করেন। গোসালার আগে দুজন আজীবক গুরু নন্দ বাচ্চা আর কিসা সনকিচ্চা নাম পাওয়া যায় । এবং গোসালা পরবর্তী যুগে পুর্ণ কাশ‍্যপ নাম পাওয়া যায় । রাজা বিম্বীসার আজীবক ছিলেন। বাংলায় তাম্রলিপ্তে প্রচুর আজীবক ছিলেন তা হিউয়েন সাং এর বিবরনে পাওয়া যায় ।আরেকটি মতে সাত জন মুক্ত পুরুষের উল্ল‍্যখ পাওয়া যায় । এরা হলেন
এনেজাগ্গা ,মল্লরামা ,মান্ডিয়া, রোহা,ভারাদায়ী,অর্জুন গোয়ামাপুত্র,মক্খালি গোসালা।
মৌর্য যুগে আজীবক সারা ভারতে ও সিংহলে প্রচার পায়।নাগার্জুন গুহায় প্রাপ্ত অশোকের শিলালিপি এই কথার ও সমাজে আজীবকদের প্রভাব সম্বন্ধে নিশ্চিত প্রমাণ ।চীনা বৌদ্ধ গ্রন্থে ভারতে প্রতিবাদী ধর্মের মধ‍্যে বৌদ্ধ পর আজীবকদের উল্ল‍্যেখ আছে । এতেই বোঝা যায় তখন এই ধর্মের কিরকম বিস্তার ছিল। বরাহ মিহির তার গ্রন্থে আজীবকদের জ‍্যোতিষ চর্চার উল্ল‍্যেখ করেছেন। 
দক্ষিণ ভারতে আজীবকরা প্রায় চতুর্দশ শতাব্দী অবধি ছিল এর উল্ল‍্যখ মনিমেখলাই নামক তামিল পুস্তকে পাওয়া যায়। জৈন গ্রন্থে সর্বশেষ 1292 এ আজীবকদের উল্ল‍্যেখ পাওয়া যায় । তখন উত্তর ভারতে তারা গুপ্ত সংস্থা তৈরী করে কোন রকমে টিকে ছিল । এবং ধর্মে তখন সম্পূন্ন রূপে বিকৃত তন্ত্র ,কালো যাদুর কবলে চলে গেছিল।
ইসলামী বিশ্ববিদ্যালয় (দ্ব্যর্থতা নিরসন)
ইসলামী বিশ্ববিদ্যালয় বাংলাদেশ, ভারত, পাকিস্তানের ও অন্যথা 'ইসলামী বিশ্ববিদ্যালয়' নামের শিক্ষা প্রতিষ্ঠানগুলিকেই নির্দেশ করে:-
৪০ ওয়াল স্ট্রিট
৪০ ওয়াল স্ট্রিট নিউ ইয়র্ক শহরের ম্যানহাটানের নাসাউ স্ট্রিট এবং উইলিয়াম স্ট্রিটের মাঝামাঝি ৭১-নয়া গোথিক অবস্থিত একটি আকাশচুম্বী ভবন। এই ভবনটি ট্রাম বিল্ডিং নামেও পরিচিত। ম্যানহাটান কোম্পানির সদর দফতরে এটি নির্মিত হয়েছিল, এই ভবনটি মূলত ব্যাংক অফ ম্যানহাটান ট্রাস্ট বিল্ডিং এবং ম্যানহাটান কোম্পানি বিল্ডিং নামেও পরিচিত ছিল।
৪০ ওয়াল স্ট্রিট বিল্ডিং টির মুল নকশা তৈরী করেছিলেন এইচ. ক্রেগ সেভারেন্স এবং সহযোগী স্থপতি যাসু মাতসুই এবং শ্রেভ ও ল্যাম্ব (পরামর্শকারী স্থপতি)। ভবনটির গঠনমূলক প্রকৌশলী ছিল পুর্ডি এবং হেন্ডারসন। আলোক সয্যার নকশা তৈরী করেছেন এডওয়ার্ড এফ. ক্যালডওয়েল এন্ড কম্পানি। এই ভবনটির উচ্চতা ছিল ৯২৭ ফুট (২৪ মিটার) পর্যন্ত পৌঁছেছে এবং এটি বিশ্বের সর্বোচ্চ লম্বা বিল্ডিং ছিল যা কয়েক মাস পরে ক্রিসলার বিল্ডিং এটাকে উচ্চতায় ছারিয়ে যায়।
তানভীর আহমেদ (আম্পায়ার)
তানভীর আহমেদ (জন্ম ৩ অক্টোবর  ১৯৭২) একজন বাংলাদেশী ক্রিকেট আম্পায়ার।
তানভীর আহমেদ ২০০৫-০৬ সালে বাংলাদেশের প্রথম লিস্ট ম্যাচ এবং ২০০৭-০৮ সালে প্রথম প্রথম-শ্রেণীর ম্যাচে আম্পায়ার হন। ২০১২ সাল থেকে তিনি বাংলাদেশ প্রিমিয়ার লিগ বিপিএলের আম্পায়ার হিসেবে আছেন।
ঘরোয়া ম্যাচে কয়েকটি ক্ষেত্রের বিতর্কিত সিদ্ধান্তে তানভীর জড়িত ছিলেন এবং তিনি প্রায়ই খেলোয়াড়দের সাথে বিতর্কে জড়িত ছিলেন। ২০১৫ সালে বাংলাদেশ প্রিমিয়ার লিগে একটি গ্রুপ ম্যাচে সাকিব আল হাসান তার বিতর্কিত সিদ্ধান্তের জন্য তার প্রতি ক্রুদ্ধ হন।
২০১৮ সালের নভেম্বরে, আইসিসি আন্তর্জাতিক প্যানেলের আম্পায়ার হিসেবে নির্বাচিত হন। বাংলাদেশ ও ওয়েস্ট ইন্ডিজের মধ্যে প্রথম টি-টোয়েন্টি ম্যাচে ১৭ ডিসেম্বর ২০১৮-এ আন্তর্জাতিক আম্পায়ার হিসাবে তিনি প্রথম ম্যাচে আম্পারের দায়িত্ব পালন করেন।
উলঅর্থ বিল্ডিং
উলঅর্থ বিল্ডিং হলো ২৩৩ ব্রডওয়ে, ম্যানহাটান, নিউইয়র্ক সিটিতে অবস্থিত একটি আকাশচুম্বী ভবন। ভবনটির নকশা করেছিলেন আর্কিটেক্ট কাস গিলবার্ট এবং ১৯১০ সাল থেকে নির্মান শুরু করে ১৯১২ সালে এটি নির্মিত হয়েছিল। এই ভবনটিকে প্রাথমিক মার্কিনদের গ্রীষ্মকালীন ভবন হিসাবে পরিচিত। ১৯১০ সালের ১৫ই এপ্রিল ট্রেন লুথার পার্ক এস্টেট এবং অন্যান্য মালিকদের ১.৬৫ মিলিয়ন ডলারের বিনিয়োগ করেন। এই ভবনটির মূল অংশটি এফ. ডব্লিউ. ওলওয়ার্থ এবং তার রিয়েল এস্টেট এজেন্ট এডওয়ার্ড জে. হোগান কিনেছিলেন। ১৮১১ সালের ১৮ই জানুয়ারি ওলওয়ার্থ এবং হোগান প্রকল্পটির জন্য মোট ৪.৫ মিলিয়ন ডলার বিনিয়োগ করে শীর্ষ স্থান অর্জন করেছিলেন। নির্মাণের এক শতাব্দীরও বেশি সময় ধরে এটি ৭৯২ ফুট (২৪ মিটার), মার্কিন যুক্তরাষ্ট্রের ১০০ টি লম্বা ভবনগুলির মধ্যে অন্যতম এবং নিউইয়র্ক শহরের ৩০ টি লম্বা ভবনগুলির মধ্যে একটি। এটি ১৯৬৬ সাল থেকে একটি জাতীয় ঐতিহাসিক ল্যান্ডমার্ক হয়েছে এবং ১৯৮৩ সাল থেকে নিউ ইয়র্ক সিটি ল্যান্ডমার্ক।
ওলওয়ার্থ বিল্ডিংটি আর্কিটেক্ট ক্যাশ গিলবার্টের নব্য-গোথিক শৈলীতে নকশা করা হয়েছিল। প্রাথমিক ভাবে ভবনটি ৪২০ ফুট (১৩০ মিটার) উচ্চতায় ডিজাইন করা হয়েছিল অবশেষে ভবনটি ৭৯২ ফুট (২৪ মিটার) পর্যন্ত উন্নীত করা হয়েছিল। ভবনটির ১৯১৩ সালে সম্পন্ন হয়েছিল। ওয়াললর্থ বিল্ডিং ৬০ কিলোমিটার দীর্ঘ এবং ৫,০০০ টিরও বেশি জানালা ছিল।
ফজলুর রহমান পটল
ফজলুর রহমান পটল একজন বাংলাদেশী রাজনীতিবিদ ও সংসদ সদস্য। তিনি নাটোর-১ আসন থেকে চারবার সংসদ সদস্য নির্বাচিত হন।
ফজলুর রহমান পটল ১৯৪৯ সালে ২৪ এপ্রিল নাটোর জেলার লালপুর উপজেলার গৌরিপুর গ্রামে জন্ম গ্রহণ করেন। তাঁর বাবার নাম আরশাদ আলী এবং মাতার নাম ফজিলাতুন নেছা। পাঁচভাই ও একবোনের পরিবারে তিনিই ছিলেন সবার বড়।
ফজলুর রহমান পটল লালপুর উপজেলার গৌরিপুরে প্রাথমিক ও গৌরিপুর উচ্চ বিদ্যালয় হতে ৮ম শ্রেণী পর্যন্ত পড়াশুনা করে পাবনাতে যেয়ে পড়াশুনা শুরু করেন। সেখানে স্থানীয় একটি বিদ্যালয় থেকে মেট্রিক পাস করেন এবং পাবনা এডওয়ার্ড কলেজ থেকে উচ্চ মাধ্যামিক পাস করেন। এর পর তিনি রাজশাহী বিশ্ববিদ্যালয়ে ভর্তি হন। সেখানে তিনি পরিসংখ্যান বিষয়ে পড়াশুনা করেন। ছাত্র জীবন থেকেই তিনি ছাত্র রাজনীতির সাথে যুক্ত ছিলেন।
ফজলুর রহমান পটল ১৯৭৩ সালে রাজশাহী বিশ্ববিদ্যালয় ছাত্র সংসদ নির্বাচনে বাংলাদেশ ছাত্রলীগের প্যানেল থেকে ভিপি নির্বাচিত হন। ১৯৭৮ সালে তিনি রাষ্ট্রপতি জিয়াউর রহমানের হাত ধরে বিএনপিতে যুক্ত হন। তিনি বিএনপির প্রচার সম্পাদক হিসেবে দীর্ঘদিন দায়িত্ব পালন করেন। এর পর তিনি বিএনপি চেয়ারপার্সন বেগম খালেদা জিয়ার অন্যতম উপষ্ঠো হিসাবে আমৃত্যু দায়িত্ব পালন করেন।
তিনি নাটোর-১ (লালপুর-বাগাতিপাড়া) আসন থেকে বিএনপি’র প্রার্থী হিসাবে চারবার সংসদ সদস্য নির্বাচিত হন। এর মধ্যে ১৯৯১ সালে বিএনপি সরকারের শাসনামলে যোগাযোগ প্রতিমন্ত্রী হন। এরপর ১৯৯৩ সালে সমাজ কল্যাণ প্রতিমন্ত্রী এবং ২০০১ সালে চার দলীয় জোট সরকারের সময় যুব ও ক্রীড়া প্রতিমন্ত্রীর দায়িত্ব পালন করেন।
তিনি ১৯৮৪ সালের ১৪ মে কামরুন্নাহার শিরিনের সাথে বিবাহ বন্ধনে আবদ্ধ হন। তাঁদের ২ ছেলে ও ২ মেয়ে রয়েছে। তারা হলেন: বড় ছেলে ইয়াসির আরশাদ রাজন, ছোট ছেলে ইস্তেখার আরশাদ প্রতীক, বড় মেয়ে ফারহানা শারমিন কাকন গৃহীনি ও ছোট মেয়ে ফারজানা শারমিন পুতুল।
ফজলুর রহমান পটল বেশ কয়েক বছর ধরে কিডনির জটিল রোগে ভুগছিলেন। তিনি দেশে বিদেশে চিকিৎসা নেন। ২০১৬ সালের ১৬ এপ্রিল চিকিৎসার জন্য কলকাতা যান। সেখানে রবীন্দ্র হাসপাতালে চিকিৎসাধীন অবস্থায় ১১ আগস্ট তিনি মৃত্যুবরণ করেন।
নিউ ডেভেলপমেন্ট ব্যাঙ্ক
নিউ ডেভেলপমেন্ট ব্যাঙ্ক (এনডিবি) ব্রিক্স দেশসমূহ (ব্রাজিল, রাশিয়া, ভারত, চীন ও দক্ষিণ আফ্রিকা) দ্বারা প্রতিষ্ঠিত একটি বহুমুখী উন্নয়ন ব্যাঙ্ক। অতীতে ব্যাঙ্কটি ব্রিক্স ডেভেলপমেন্ট ব্যাঙ্ক নামে পরিচিত ছিল। এনডিবি চুক্তির মতে "ব্যাংক ঋণ, গ্যারান্টী, ইকুইটি অংশগ্রহণ এবং অন্যান্য আর্থিক উপকরণের মাধ্যমে সরকারি বা বেসরকারি প্রকল্পগুলিকে সমর্থন করবে।" তাছাড়া, এনডিবি "আন্তর্জাতিক সংস্থা এবং অন্যান্য আর্থিক সংস্থার সাথে সহযোগিতা করবে এবং ব্যাঙ্ক দ্বারা সমর্থিত প্রকল্পগুলির জন্য প্রযুক্তিগত সহায়তা প্রদান করবে।"
ব্যাঙ্কের প্রাথমিক অনুমোদিত মূলধন $১০০ বিলিয়ন ডলারের সমান, যা ১ মিলিয়ন শেয়ারে বিভক্ত এবং প্রতিটি শেয়ারের মূল্য $১,০০,০০০ ডলার। এনডিবি-এর প্রাথমিক স্বাক্ষরীত (সাবস্ক্রাইবকৃত) মূলধন হল $৫০ বিলিয়, যা প্রদেয় শেয়ারগুলিতে ($১০ বেলন) এবং কলযোগ্য শেয়ারে ($৪০ ব্লেন) ভাগ করা হয়। ব্যাঙ্কের প্রাথমিক স্বাক্ষরীত (সাবস্ক্রাইবকৃত) মূলধন প্রতিষ্ঠাতা সদস্যদের মধ্যে সমানভাবে বিতরণ করা হয়েছিল। এনডিবি-তে চুক্তিটি নির্দিষ্ট করে যে প্রতিটি সদস্যের ভোটদানের ক্ষমতা ব্যাঙ্কের মজুত মূলধনে তার স্বাক্ষরীত (সাবস্ক্রাইবকৃত) শেয়ারগুলির সমান হবে।
চীনের সাংহাই শহরে ব্যাঙ্কটি সদর দফতরে অবস্থিত। এনডিবির প্রথম আঞ্চলিক কার্যালয় দক্ষিণ আফ্রিকার জোহানেসবার্গে অবস্থিত।
২০১২ সালে দিল্লিতে অনুষ্ঠিত ৪র্থ ব্রিক্স সম্মেলনে শীর্ষ ব্যাংক স্থাপনের ধারণাটি প্রস্তাবিত হয়েছিল। সভায় প্রধান বিষয় ছিল একটি নতুন উন্নয়ন ব্যাঙ্ক নির্মাণ। ব্রিক্স নেতারা ২৭ মার্চ ২০১৩ খ্রিস্টাব্দে দক্ষিণ আফ্রিকার ডারবান শহরে অনুষ্ঠিত ৫ঞ্চম ব্রিকস সম্মেলনে একটি উন্নয়ন ব্যাঙ্ক স্থাপনে সম্মত হন।
নিউ ডেভেলপমেন্ট ব্যাঙ্কের চুক্তির নিবন্ধ অনুসারে ব্যাঙ্কের প্রাথমিক অনুমোদিত মূলধন ১ মিলিয়ন শেয়ারে বিভক্ত, যার প্রতিটি শেয়ারের মূল্য $১,০০,০০০। ব্যাঙ্কের প্রত্যেক প্রতিষ্ঠাতা সদস্য প্রাথমিকভাবে $১০ বিলিয়ন ডলার দ্বারা ১,০০,০০০ শেয়ার স্বাক্ষরিত (সাবস্ক্রাইব) করেছে, যার মধ্যে ২০,০০০ টি শেয়ার প্রদেয় পুঁজির সাথে মিলিত হয়, মোট $২ ডলার এবং ৮০০,০০০ টি শেয়ায় কল্যাণযোগ্য মূলধনের সাথে মোট $৮ ডলার।
নিম্নলিখিত টেবিলের মধ্যে এনডিবি সদস্য দেশগুলির মধ্যে শেয়ারের বর্তমান বিতরণ উপস্থাপন করা হয়েছে।
মেট্রোপলিটন লাইফ ইনসুরেন্স কোম্পানি টাওয়ার
মেট্রোপলিটন লাইফ ইন্স্যুরেন্স কোম্পানি টাওয়ার যা কোলকুইটি মেটি লাইফ টাওয়ার নামে পরিচিত। ১৯০৯ সালে নির্মিত এই আকাশচুম্বী ভবনটি নিউ ইয়র্ক সিটির ম্যানহাটানের ম্যাডিসন স্কয়ার পার্ক জুড়ে ইস্ট ২৩ স্ট্রিটের সাথে সংযোগস্থলের কাছে ম্যাডিসন এভিনিউ অবস্থিত। এই ভবনটির মুল প্রকৌশলী ছিলেন নেপোলিয়ন লেবুন অ্যান্ড সন্স এবং হদ্দেন কনস্ট্রাকশন কোম্পানী। ভবনটির নকশা করেছিলেন আর্জেন্টারের স্থাপত্যিক সংস্থা। এই টাওয়ারটি ইতালির ভেনিসের ক্যাম্পানাইলের পরে তৈরি করা হয়েছে।
মেট্রোপলিটান লাইফ হোম অফিস বিল্ডিং ("ইস্ট উইং") এর পরবর্তী সংযোজন ছিল মোট্টপলিটন লাইফ ইনসুরেন্স ভবন, যা ১৮৯৩ সালে সম্পন্ন হয়েছিল। এটি নকশা করেছেন নেপোলিয়ন লেবুন এবং সন্স। প্রাথমিক ভাবে টাওয়ারের পরিকল্পনা হয়ে ছিলো ১৯০৫ সালের জুন মাসে ঘোষণা করা হয়েছিল।
মিরপুর পাইলট উচ্চ বিদ্যালয়
মিরপুর পাইলট উচ্চ বিদ্যালয় :
মিরপুর উপজেলার অন্তর্গত মিরপুর পাইলট উচ্চ বিদ্যালয়টি ১-১-১৯৩৭ খ্রিঃ 
বিশিষ্ট শিল্পপতি জনাব মোঃ মশাররফ হোসেন খান চৌধুরী সাহেব প্রতিষ্ঠা করেন।
বিদ্যালয়টি মিরপুর উপজেলার প্রাচীন একটি ঐতিয্যবাহী বিদ্যালয়।
বিদ্যালয়টি প্রতিষ্ঠালগ্ন থেকে এলাকায় শিক্ষা প্রসারের ক্ষেত্রে বেশ প্রভূত অবদান রেখে চলেছে। বিদ্যালয়টি ১-১-১৯৪৪ খ্রিঃ 
তারিখে নিম্ন মাধ্যমিক এবং ১-১-১৯৫৭ খ্রিঃ তারিখে মাধ্যমিক স্বীকৃতি লাভ করে।
বিদ্যালয়টি ১-১-১৯৫৮ খ্রিঃ তারিখে নিম্ন মাধ্যমিক ও ১-১-১৯৬০ খ্রি:তারিখে মাধ্যমিকস্তরে এমপিও ভুক্ত হয়ে অদ্যবধি সুনামের সাথে পাঠদান অব্যাহত রেখেছে। উল্লেখ্য যে, মাধ্যমিক স্তর শুরুর পূর্ব থেকে বিদ্যালয়টিতে এম,ই শাখা অনুমোদন লাভের মাধ্যমে শিক্ষাদান পদ্ধতি অব্যাহত ছিল।
বিদ্যালয়টি মিরপুর উপজেলার প্রান কেন্দ্রে মনোরম পরিবেশে অবস্থিত। 
বিদ্যালয়টির অন্যতম বৈশিষ্ট্য হলো নৈতিকতা সম্পর্কিত শিক্ষাদানেরর পরিবেশ বজায় রাখা। 
তাছাড়া বিদ্যালয়টির শিক্ষার্থীরা খেলাধুলা, বিভিন্ন সহপাঠ্যক্রমিক কার্যক্রমে সমানভাবে পারদর্শী। 
অত্র বিদ্যালয়ে একাডেমিক পারফরমেন্স সন্তোষজনক।
মিরপুর উপজেলার ঐতিয্যের আরেক নিদর্শন মিরপুর পাইলট উচ্চ বিদ্যালয়।
...প্রবীণ শিক্ষক সন্তোষ কুমার দে:
১৯৫১ সালে মাত্র ৬০ টাকা বেতনে সহকারী শিক্ষক হিসাবে মিরপুর হাইস্কুলে কর্মজীবন শুরু করেন। এ সময় প্রধান শিক্ষক ছিলেন এম এ ওয়াদুদ। ১৯৭২ সালে তিনি রাজশাহী টিচার্স ইন্সটিটিউশন থেকে বিএড করেন। ১৯৯২ সালে তিনি বর্ণাঢ্য কর্মজীবন থেকে অবসরে যান।
আগে মিরপুর থেকে শিক্ষার্থীদের এসএসসি পরীক্ষা দিতে কুষ্টিয়ায় যেতে হতো। তারপর অনেক চেষ্টার পর তার হাত দিয়ে মিরপুরে পরিক্ষাকেন্দ্র হয় ১৯৮০ সালে। পরিক্ষাকেন্দ্র আনতে খুব কষ্ট করতে হয়েছিলো তাকে।
মিকট্যাক
মিকট্যাল () টেক/ল্যাটেক টাইপসেটিং ব্যবস্থার একটি ক্রস-প্ল্যাটফর্ম বিতরন। সম্পর্কিত প্রোগ্রামসমূহের একটি সেটও এতে অন্তর্ভূক্ত রয়েছে। মিকট্যাক টেক/ল্যাটেক মার্কআপ ভাষা ব্যবহার করে ডকুমেন্ট প্রস্তুতের প্রয়োজনীয় হাতিয়ার সরবরাহ করে, সাথে সাথে সাধারণ টেক সম্পাদক: টেকওয়ার্কস। ক্রিশ্চিয়াম শেংকের লগইন থেকে নামটি এসেছে, মাইক্রো-কিড থেকে মিক।
মিকট্যাক উপাদানসমূহ ও প্যাকেজসমূহের নতুন সংস্করণ ডাউনলোড করে নিজেকে হালনাগাদ রাখতে পারে ও সহজ ইন্সটলেশন প্রক্রিয়া রয়েছে। সাথে সাথে তারা ব্যবহারকারীকে নতুন ডকুমেন্টের জন্যে প্রয়োজনীয় প্যাকেজ ডাউনলডের কথাও জিজ্ঞেস করে।
মিকট্যাকের বর্তমান সংস্করণ হলো ২.৯ এবং মিকট্যাক মূল পৃষ্ঠায় রয়েছে। ২.৭ সংস্করণ থেকে মিকট্যাকের জিট্যাক, মেটাপোস্ট ও পিডিএফট্যাকের জন্যে সমর্থন রয়েছে।
গ্রানাডার দ্বাদশ মোহাম্মদ
বোআবদিল গ্রানাডার নাসিরী বংশের শেষ শাসক। তার প্রকৃত নাম ছিল আবু আবদুল্লাহ মোহাম্মদ। ইউরোপীয়দের কাছে তিনি আবু আবদিল্লাহ বা বোআবদিল নামে পরিচিত। এছাড়া তাকে দ্বাদশ মোহাম্মদও বলা হয়। নাসিরী বংশে ২২ তম শাসক ছিলেন বোআবদিল।
দ্বাদশ মোহাম্মদের পিতা ছিলেন আবু-ই-হাসান আলী। পিতাকে ১৪৮২ সালে হটিয়ে তিনি ক্ষমতায় বসেন।
দ্য লর্ড অব দ্য রিংস: দ্য টু টাওয়ার্স
দ্য লর্ড অব দ্য রিংস: দ্য টু টাওয়ার্স হল পিটার জ্যাকসন পরিচালিত ২০০২ সালের মহাকাব্যিক কাল্পনিক রোমাঞ্চকর চলচ্চিত্র। এটি জে. আর. আর. টলকিনের "দ্য লর্ড অব দ্য রিংস"-এর দ্বিতীয় খণ্ড অবলম্বনে নির্মিত। এটি "" (২০০১)-এর পর দ্য লর্ড অব দ্য রিংস ত্রয়ী চলচ্চিত্রের দ্বিতীয় কিস্তি এবং ২০০৩ সালে সর্বশেষ কিস্তি "" নির্মিত হয়।
সমালোচনামূলক সাফল্য অর্জনের পাশাপাশি চলচ্চিত্রটি বক্স অফিসেও সফলতা অর্জন করে। বিশ্বব্যাপী ৯২৬ মিলিয়ন মার্কিন ডলার আয়কারী ছবিটি সর্বকালের ৪৯তম সর্বোচ্চ আয়কারী চলচ্চিত্র এবং ২০০২ সালের সর্বোচ্চ আয়কারী চলচ্চিত্র ছিল। ছবিটি একাধিক পুরস্কার অর্জন করে এবং শ্রেষ্ঠ চলচ্চিত্রের জন্য একাডেমি পুরস্কারসহ ছয়টি বিভাগে একাডেমি পুরস্কারের মনোনয়ন লাভ করে ও শ্রেষ্ঠ ভিজ্যুয়াল ইফেক্টস ও শব্দ সম্পাদনার পুরস্কার অর্জন করে।
/ই/ (অপারেটিং সিস্টেম)
/ই/ (আগের ইলো) অ্যানড্রয়েড মোবাইল প্ল্যাটফর্মের স্মার্টফোনের জন্যে একটি ফ্রি ও ওপেন সোর্স অপারেটিং সিস্টেম। এটা লিনিয়াজওএসের ফোর্ক। ই ফাউন্ডেশন এর উন্নয়ন করেন, আর ই ফাউন্ডেশনের প্রতিষ্ঠাতা গেল ডুভ্যাল। /ই/ গোপনীয়তার সফটওয়্যার হিসেবে পরিচিত ও কোন মালিকানাধীন গুগল অ্যাপলিকেশন বা সেবা অন্তর্ভূক্ত থাকে না।
২০১৭ সালে ডুভ্যাল "Leaving Apple & Google: my /e/ odyssey" শিরোনামের একটা প্রবন্ধ সিরিজে, প্রথম গোপনীয়তা-ক্ষতিকারক সফটওয়্যারবিহীন অপারেটিং সিস্টেমের কথা বলেন। যার পর পর শুরু হয় কিকস্টারার গণতহবিল সংগ্রহ ক্যাম্পেইন। প্রাথমিকভাবে এর নাম ছিলো ইলো, কিন্তু স্বত্বাধিকারগত কারণে পরবর্তীতে /ই/ করা হয়।
লিনিয়াজওএস ১৪.১-এর উপর ভিত্তি করে প্রথম বেটা সংস্করণ ১২ সেপ্টেম্বর ২০১৮তে প্রকাশিত হয়।
দ্বিতীয় বেটা সংস্করণ, লিনিয়াজওএস ১৫.১ এর উপর ভিত্তি করে ২২নভেম্বর ২০১৮ সালে প্রকাশিত হয়।
মোবাইল অ্যাপলিকেশনের একটি সেট পূর্ব থেকেই এ অপারেটিং সিস্টেমে ইন্সটল করা থাকে:/ই/ কোন গুগল অ্যাপলিকেশন প্রাক ইন্সটলকৃত হিসেবে রাখে না।
/ই/ অনেকগুলো স্বকীয় বৈশিষ্ট্য ধারণ করে, যা লিনিয়াজওএসে নেই:/ই/-এর হাজারও ব্যবহারকারীর একটি সক্রিয় ব্যবহারকারী ভিত রয়েছে। ব্যবহারকারীর সাথে যোগাযোগ রাখতে ও সমর্থন প্রদান করতে, /ই/ টিম টেলিগ্রাম চ্যানেল ও একটি আলোচনা ফোরাম ব্যবহার করে।
২০১৮ ফিফা ক্লাব বিশ্বকাপ ফাইনাল
২০১৮ ফিফা ক্লাব বিশ্বকাপ ফাইনাল ২০১৮ ফিফা ক্লাব বিশ্বকাপের ফাইনাল ম্যাচ ছিল, যা ২০১৮ সালের ২২শে ডিসেম্বর তারিখে সংযুক্ত আরব আমিরাতে অনুষ্ঠিত হয়েছে। এই হচ্ছে একটি আন্তর্জাতিক ক্লাব ফুটবল প্রতিযোগিতা। এটি ফিফা ক্লাব বিশ্বকাপের ১৫তম আসর, যেখানে ফিফা দ্বারা সংগঠিত ৬টি মহাদেশীয় কনফেডারেশনের বিজয়ী ক্লাবদের মধ্যে আয়োজিত একটি ফুটবল প্রতিযোগিতা; একই সাথে আয়োজক দেশের জাতীয় লীগের বিজয়ী ক্লাবও প্রতিযোগিতায় অংশগ্রহণ করেছিল।
এই আসরের ফাইনালে স্পেনীয় ক্লাব, ২০১৭–১৮ উয়েফা চ্যাম্পিয়নস লীগ বিজয়ী এবং ২০১৭ সালের চ্যাম্পিয়ন রিয়াল মাদ্রিদ (যারা এই প্রতিযোগিতার শেষ দুটি সংস্করণ জয়লাভ করেছে) এবং এমিরাতি ক্লাব, ইউএই প্রো-লীগ চ্যাম্পিয়ন আল আইনের মুখোমুখি হয়েছিল। এই ম্যাচটি ২০১৮ সালের ২২শে ডিসেম্বর তারিখে আবুধাবির জায়েদ স্পোর্টস সিটি স্টেডিয়ামে অনুষ্ঠিত হয়েছে।
রিয়াল মাদ্রিদ আল আইনকে ৪–১ গোলে হারানোর মাধ্যমে টানা তৃতীয় ও সামগ্রিকভাবে চতুর্থবারের মতো ফিফা ক্লাব বিশ্বকাপ শিরোপা জয়লাভ করেছে; এর ফলে তারা রেকর্ডধারী সর্বোচ্চ ফিফা ক্লাব বিশ্বকাপ শিরোপা জয়ী ক্লাবে (এর পূর্বে রিয়াল মাদ্রিদ এবং বার্সেলোনা রেকর্ড ৩ বারের চ্যাম্পিয়ন দল ছিল) পরিণত হয়েছে।
"নিম্নে উল্লিখিত টেবিলে, ২০০৫ সাল পর্যন্ত ফিফা ক্লাব বিশ্ব চ্যাম্পিয়নশিপ যুগ ছিল এবং ২০০৬ সাল হতে ফিফা ক্লাব বিশ্বকাপ যুগ চলমান।"
নোট: ২০১৭ সালের ২৭শে অক্টোবর তারিখে, ফিফা প্রাতিষ্ঠানিকভাবে সকল আন্তর্মহাদেশীয় কাপ বিজয়ী ক্লাবকে ক্লাব বিশ্ব চ্যাম্পিয়ন হিসেবে স্বীকৃতি দিয়েছিল, যা ফিফা ফিফা ক্লাব বিশ্বকাপের সমান মর্যাদা।
২০১৮ সালের মে মাসে, আবুধাবির জায়েদ স্পোর্টস সিটি স্টেডিয়ামটি ফাইনাল ম্যাচের মাঠ হিসেবে ঘোষণা করা হয়েছিল; এর ফলে ২০০৯, ২০১০ এবং ২০১৭-এর পর চতুর্থবারের মতো ফাইনালের মাঠে পরিণত হয়েছিল। এই স্টেডিয়ামটি সংযুক্ত আরব আমিরাতের বৃহত্তম স্টেডিয়াম এবং প্রাথমিকভাবে এমিরাতি জাতীয় ফুটবল দল এটি ব্যবহার করে থাকে। জায়েদ স্পোর্টস সিটি স্টেডিয়াম ১৯৯৬ সালের এএফসি এশিয়ান কাপ ফাইনাল আয়োজন করেছে এবং এখানে ২০১৯ সালের এএফসি এশিয়ান কাপের বেশ কয়েকটি ম্যাচ আয়োজন করার পরিকল্পনা করা হচ্ছে। ২০০ দিরহামের ব্যাংক নোটেও এই স্টেডিয়ামটি লক্ষ্য করা যায়। ৪৩,০০০-আসনবিশিষ্ট এই স্টেডিয়ামটি ১৯৮০ সালে সর্বপ্রথম চালু করা হয়েছিল এবং এখানেই ২০০৩ ফিফা অনূর্ধ্ব-২০ বিশ্বকাপ এবং ২০১৩ ফিফা অনূর্ধ্ব-১৭ বিশ্বকাপের ম্যাচ আয়োজন করা হয়েছিল।
নারায়ণ রাও
নারায়ণ রাও (১০ আগস্ট ১৭৫৫ – ৩০ আগস্ট ১৭৭৩) ছিলেন মারাঠা সাম্রাজ্যের পঞ্চম পেশওয়া। তিনি ১৭৭২ সালের নভেম্বর থেকে ১৭৭৩ সালের আগস্ট মাসে নিহত হওয়া পর্যন্ত শাসন করেন। তার কাকা রঘুনাথ রাও ও কাকিমা আনন্দীবাঈ ষড়যন্ত্র করে তাকে হত্যা করেন। তিনি গঙ্গাবাই শেঠকে বিবাহ করেছিলেন। গঙ্গাবাই সাওয়াই মাধবরাও নামীয় নারায়ণের সন্তানকে জন্ম দেন।
উইলিয়াম মোল
উইলিয়াম হেনরি মোল (; জন্ম: ৩১ জানুয়ারি, ১৮৫৮ - মৃত্যু: ২৪ আগস্ট, ১৯৩৯) ভিক্টোরিয়ার ব্রাইটনে জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার, আইনজীবী ও রাজনীতিবিদ ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৮০ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া দলের প্রতিনিধিত্ব করেছেন। দলে তিনি মূলতঃ ডানহাতি মিডিয়াম বোলার হিসেবে খেলতেন। এছাড়াও নিচেরসারিতে ডানহাতে ব্যাটিং করতেন উইলিয়াম মোল।
১৮৭৬ সালে ক্লেয়ারেন্স হাউজে (বর্তমানের - ওল্ড ম্যানসন নাইটক্লাব) উইলিয়াম মোল বসবাস করতেন। মেলবোর্ন গ্রামার স্কুলে অধ্যয়ন করেন। এরপর মেলবোর্ন বিশ্ববিদ্যালয় থেকে আইনশাস্ত্রে স্নাতক ডিগ্রী লাভ করেন। ১৮৭৯ সালে বারে চলে যান ও পরের বছর থেকে আইনশাস্ত্র অনুশীলন করতে থাকেন। দেউলিয়াসংক্রান্ত মামলায় কাউন্টি কোর্ট জজ হন। এপ্রিল, ১৯৩৫ সালে অবসর গ্রহণ করেন। ঐ সময় বেঞ্চে তিনি সর্বাধিক সময়ের সদস্য ছিলেন।
উইলিয়াম মোলের খেলোয়াড়ী জীবন বেশ স্বল্পকালীন ছিল। ভিক্টোরিয়ান বুশর‌্যাঞ্জার্সের পক্ষে কয়েকটি প্রথম-শ্রেণীর খেলায় অংশ নিয়েছিলেন। প্রথম-শ্রেণীর খেলোয়াড়ী জীবনের অধিকাংশই ১৮৮০ সালে ইংল্যান্ড গমনকালীন সম্পন্ন হয়।
সমগ্র খেলোয়াড়ী জীবনে একটিমাত্র টেস্টে অংশগ্রহণ করার সুযোগ পেয়েছেন উইলিয়াম মোল। ৬ সেপ্টেম্বর, ১৮৮০ তারিখে ইংল্যান্ডের বিপক্ষে টেস্ট ক্রিকেটে অভিষেক ঘটে তাঁর।
বিলি মারডকের নেতৃত্বাধীন অস্ট্রেলিয়া দলের সদস্যরূপে ১৮৮০ সালে ইংল্যান্ড সফরে যান। ওভালে দ্রুততার সাথে প্রথম টেস্ট অনুষ্ঠিত হয়। আঘাতপ্রাপ্ত ফ্রেড স্পফোর্থের পরিবর্তে খেলার সুযোগ পান। এগারো নম্বরে ব্যাটিংয়ে নামেন তিনি ও খেলার ষষ্ঠ বোলার হিসেবে বোলিং করেন। প্রথম ইনিংসে ৩/২৩ পান ও সফলতম বোলার হন। দ্বিতীয় ইনিংসে ৩৪ রান তুলেন। এ পর্যায়ে দলীয় অধিনায়কের সাথে শেষ উইকেট জুটিতে ৮৮ রান তুলেন দলের ইনিংস পরাজয় রোধ করেন।
স্বল্পকালীন কিন্তু রাজনীতিবিদ হিসেবে স্পর্শকাতর জীবন অতিবাহিত করেন। মুক্ত বাণিজ্যের পক্ষে অবস্থান নিয়ে ভিক্টোরিয়া রাজ্য থেকে নির্বাচনে অংশগ্রহণ করেন। তিনি ক্ষমতাসীন দলের সদস্য, দীর্ঘদিনে মন্ত্রী ও পরবর্তীকালের ভিক্টোরিয়ার মূখ্যমন্ত্রীর দায়িত্ব পালনকারী স্যার থমাস বেন্টকে পরাজিত করেছিলেন।
বিভিন্ন ধরনের দূর্নীতির সাথে থমাস বেন্টের বিরুদ্ধে অভিযোগ উঠে ও তাঁর বিপক্ষে উপযুক্ত প্রার্থী খুঁজে পাওয়া অসম্ভব ছিল। ১৯০০ সাল পর্যন্ত আইনসভার সদস্য হন। এ সময় উইলিয়াম মোল আইন পূণর্গঠনবিষয়ক রাজকীয় কমিশন এবং কারখানা ও দোকানবিষয়ক আইনের সভাপতিত্ব করেছিলেন।
১৮৮৫ সালে জেসি অসবর্ন নাম্নী এক রমণীর পাণিগ্রহণ করেন। এ দম্পতির সন্তান অসবর্ন মোল প্রথম বিশ্বযুদ্ধে লোন পাইনে সংঘটিত গ্যালিপলি অভিযানে নিহত হয়েছিলেন।
২৪ আগস্ট, ১৯৩৯ তারিখে ৮১ বছর বয়সে ভিক্টোরিয়ার সেন্ট কিল্ডায় উইলিয়াম মোলের দেহাবসান ঘটে।
বান্দোয়ান বিধানসভা কেন্দ্র
বান্দোয়ান (বিধানসভা কেন্দ্র) (এছাড়া বান্দুয়ান নামে পরিচিত)ভারতীয় রাজ্য পশ্চিমবঙ্গের পুরুলিয়া জেলার একটি বিধানসভা কেন্দ্র। এই কেন্দ্রটি তপসিলি উপজাতির জন্য সংরক্ষিত।
ভারতের সীমানা পুনর্নির্ধারণ কমিশনের নির্দেশিকা অনুসারে, ২৩৮ নং বান্দোয়ান বিধানসভা (এসটি) কেন্দ্রটি বান্দোয়ান, বড়বাজার এবং মানবাজার-২ সমষ্টি উন্নয়ন ব্লক গুলি এর অন্তর্গত।
বান্দোয়ান বিধানসভা (এসটি) কেন্দ্রটি ৩৩ নং ঝাড়গ্রাম লোকসভা (এসটি) কেন্দ্র এর অন্তর্গত।
২০১১ সালের নির্বাচনে, সিপিআই (এম) এর সুশান্ত বেসরা তার নিকটতম প্রতিদ্বন্দ্বী কংগ্রেসের শীতল চন্দ্র হেমব্রমকে পরাজিত করেন।
২০০৬ এবং ২০০১ সালের বিধানসভা নির্বাচনে, সিপিআই (এম) এর উপেন্দ্রনাথ হাঁসদা বান্দুয়ান (এসটি) বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী বিজেপির কমলা কান্ত মন্ডিকে এবং জেএমএম এর বীরসিং মুর্মুকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর লক্ষীরাম কিস্কু ১৯৯৬ সালে কংগ্রেসের শীতল চন্দ্র হেমব্রমকে, ১৯৯১ সালে জেএমএম এর বীরসিং মুর্মুকে এবং ১৯৮৭ সালে কংগ্রেসের রামপ্রসাদ হাঁসদা পরাজিত করেন। সিপিআই (এম) এর সুধাংশু শেখর মাজি ১৯৮২ সালে নির্দলের পঞ্চানন সোরেনকে পরাজিত এবং ১৯৭৭ সালে কংগ্রেসের বুদ্ধেশ্বর মাজিকে পরাজিত করেন।
কংগ্রেসের শীতল চন্দ্র হেমব্রম ১৯৭২ এবং ১৯৭১ সালে জয়ী হন। কংগ্রেসের বুদ্ধেশ্বর মাঝি ১৯৬৯ সালে জয়ী হন। নির্দলের/লোক সেবক সংঘ এর কান্দ্রু মাঝি ১৯৬৭ এবং ১৯৬২ সালে জয়ী হন। ১৯৬২ সালের আগে বান্দুয়ান কেন্দ্রে আসন বিদ্যমান ছিল না।
স্বাধীন ভারতের প্রথম নির্বাচ ১৯৫১ সালে, বড়বাজার তথা চান্ডিল নামে একটি কেন্দ্র ছিল। এই কেন্দ্রটি পুরুলিয়া জেলার আওতায় ছিল এখন এই কেন্দ্রটি বিহারের আওতায় চলে যায়। লোক সেবক সংঘের ভীম চন্দ্র মাহাতো এবং অতুলচন্দ্র সিং ভূঁইয়া উভয়ই যৌথ আসন থেকে জয়ী হন।
সিঙ্গার বিল্ডিং
সিঙ্গার ভবন নিউইয়র্কে মার্কিন যুক্তরাষ্ট্রের লোয়ার ম্যানহাটানের আর্থিক অঞ্চলের অবস্থিত। এই ভবনটি লিবার্টি স্ট্রিট এবং ব্রডওয়েতে সিঙ্গার বিল্ডিং বা সিঙ্গার টাওয়ার নামেও পরিচিত। ১৯০৮ সালে সিঙ্গার ম্যানুফ্যাকচারিং কোম্পানির সদর দফতরে ৪৭-তলা অফিস ভবন নির্মান করা হয়। এই ভবনটি ১৯০৮ থেকে ১৯০৯ সাল পর্যন্ত বিশ্বের সবচেয়ে লম্বা ভবনের স্থান অর্জন করেছিল। এই ভবনটি ১৯৬৮ সালে সংলগ্ন সিটি ইনভেস্টিটিং বিল্ডিংয়ের সাথে ভেঙে পড়ে এবং এখন এটি একটি লিবার্টি প্লাজার সাইট। যখন এটি ধবংস হয়ে যায়, তখন এটি সর্বকালের সবচেয়ে লম্বা বিল্ডিং হয়ে ওঠে এবং এটি বর্তমানে ধ্বংস হওয়া (তৃতীয় বিশ্বযুদ্ধ কেন্দ্রের টাওয়ারের পরে) তৃতীয় বৃহত্তমতম ভবন।
সিঙ্গার সেলাই মেশিন কোম্পানির প্রধান ফ্রেডেরিক বোর্নে এই ভবনটি নির্মাণ করেছিলো। ফ্ল্যাগ এছাড়াও নতুন ভবনটি নির্মাণের পরে "লিটল সিঙ্গার বিল্ডিং" নামে পরিচিত লাভ করে যা প্রিন্স এবং স্প্রিং রাস্তার মধ্যে ৬৫১ ব্রডওয়েতে অবস্থিত কোম্পানির পূর্ববর্তী সদর দপ্তরটি ডিজাইন করেছিল। এখন এটি সোহো আশপাশের এলাকা অবস্থিত। ভবনটির পরিকল্পনা এবং নকশা তৈরী করেন জর্জ ডব্লিউ কনএবল।
দাও
দাও () লোহিত সাগর ও ভারত মহাসাগর অঞ্চলে বিচরণকারী এক বা একাধিক মাস্তুলবিশিষ্ট এবং "সেটি" (Settee) বা লাতিন (Lateen) জাতীয় পালবিশিষ্ট কিছু ঐতিহ্যবাহী পালতোলা নৌকার সাধারণ নাম। দাও নৌকা আরবরা নাকি ভারতীয়রা উদ্ভাবন করেছিল, সে ব্যাপারে ইতিহাসবিদদের মতভেদ আছে। দাও নৌকাগুলির হাল লম্বা ও সরু হয়। এগুলি মূলত ভারী মালামাল যেমন ফলমূল, সুপেয় পানি বা অন্যান্য ভারী পণ্যদ্রব্য পূর্ব আরবের উপকূল ধরে (পারস্য উপসাগরের আরব দেশগুলিতে) পরিবহন করতে ব্যবহৃত হত। এছাড়া পূর্ব আফ্রিকা, ইয়েমেন, উপকূলীয় দক্ষিণ এশিয়াতে (পাকিস্তান, ভারত ও বাংলাদেশ) দাও নৌকার প্রচলন আছে। অপেক্ষাকৃত বড় দাও নৌকাতে প্রায় ৩০ জন নাবিক, ছোটগুলিতে সাধারণত এক ডজন নাবিক থাকে।
শিকাগো (২০০২-এর চলচ্চিত্র)
শিকাগো হল ২০০২ সালে মুক্তিপ্রাপ্ত মার্কিন সঙ্গীতধর্মী অপরাধমূলক হাস্যরসাত্মক-নাট্য চলচ্চিত্র। এটি একই নামের গীতিনাট্য থেকে নির্মিত, যার মূল বিষয়বস্তু হল জ্যাজ যুগে তারকা, কেলেঙ্কারি, ও দুর্নীতি। ছবিটি পরিচালনা ও এর নৃত্য পরিচালনা করেছেন রব মার্শাল এবং চিত্রনাট্য চলচ্চিত্র উপযোগী করেছেন বিল কনডন। ছবিটিতে শ্রেষ্ঠাংশে অভিনয় করেছেন রানে জেলওয়েগার, ক্যাথরিন জিটা-জোন্স ও রিচার্ড গিয়ার। ভেলমা কেলি (জিটা-জোন্স) একজন ভডেভিল অভিনেত্রী এবং রক্সি হার্ট (জেলওয়েগার) একজন গৃহিণী। ১৯২০-এর দশকে শিকাগোর প্রেক্ষাপটে দেখানো হয় তারা দুজন খুনের দায়ে জেলে বন্দি এবং বিচারের অপেক্ষায় রয়েছেন।
শিকাগো ছবিটি মুক্তির পর সমালোচকদের কাছ থেকে প্রশংসা লাভ করে এবং শ্রেষ্ঠ চলচ্চিত্রসহ ছয়টি বিভাগে একাডেমি পুরস্কার অর্জন করে। ১৯৬৮ সালের "অলিভার!"-এর পর এটি অস্কার বিজয়ী প্রথম সঙ্গীতধর্মী চলচ্চিত্র।
দ্য হার্ডি বয়্স
দ্য হার্ডি বয়্স (হার্ডি বয়জ/হার্ডি বয়েজ) হলো পেশাদারি কুস্তির একটি ট্যাগ টিম যেটি বাস্তব জীবনের দুই ভাই জেফ এবং ম্যাট হার্ডি কে নিয়ে গঠিত। বর্তমানে তারা ডাব্লিউডাব্লিউইর সাথে চুক্তিবদ্ধ রয়েছে। তারা সর্বপ্রথম ১৯৯৩ সালে নর্থ ক্যারোলিনার স্বাধীন প্রোমোশন গুলোতে টিম হিসেবে প্রকাশ পায়। তারা দুইজন ১৯৯৮ সালে ওয়ার্ল্ড রেসলিং এন্টারটেইনমেন্ট এর সাথে চুক্তিবদ্ধ হয়। ২০০০ সালে লিটা তাদের সাথে যোগ দেয়। তখন তারা তিনজন টিম এক্সট্রিম নামে পরিচিতি পায়।
২০০২ সালে বিভক্ত হওয়ার পর তারা আবার ২০০৬ সাল এবং বিভিন্ন সময়ে একসাথে হয়। এছাড়াও তারা টোটাল ননস্টপ অ্যাকশন রেসলিং এ ২০১১ সালে "ইমমোর্টাল" এর সদস্য হিসেবে এবং ২০১৪ থেকে ২০১৭ সাল পর্যন্ত একসাথে দল হিসেবে থাকে।
দ্য হার্ডি বয়্সরা ল্যাডার ম্যাচ এবং টেবিল, ল্যাডার এবং চেয়ার ম্যাচে দ্য ডাডলি বয়্স, এজ এবং ক্রিশ্চিয়ান এর সাথে অংশ নিয়ে জনপ্রিয়তা অর্জন করে। তারা ডাব্লিউডাব্লিউই, টিএনএ এবং রিং অব অনার এর মধ্যে সর্বমোট ১১ টি ওয়ার্ল্ড ট্যাগ টিম চ্যাম্পিয়নশীপ টাইটেল জিতেছে। তাদেরকে সর্বকালের সেরা ট্যাগ টিম হিসেবে বিবেচনা করা হয়, যারা ডাব্লিউডাব্লিউই, টিএনএ এবং রিং অব অনার এর ট্যাগ টিম টাইটেল জিতেছে।
তারা দুই ভাই সিঙ্গেল রেসলার হিসেবেও কয়েকবার ওয়ার্ল্ড চ্যাম্পিয়নশীপ জিতেছে। ২০১৭ সালে তারা একই সময়ে ৭ বার ৭ টি ভিন্ন প্রোমোশন থেকে ট্যাগ টিম চ্যাম্পিয়নশীপ জিতেছে। রেসেলম্যানিয়া ৩৩ এ ফিরে এসে তারা র ট্যাগ টিম চ্যাম্পিয়নশীপ জিতে। এবং ইতিহাসের প্রথম ট্যাগ টিম হিসেবে এক মাসের মধ্যে যুক্তরাষ্ট্রের তিনটি প্রধান প্রোমোশনের ট্যাগ টিম চ্যাম্পিয়নশীপ জিতে।
নিয়ামত শেখ
নিয়ামত শেখ হলেন একজন ভারতীয় বাঙ্গালী রাজনীতিবিদ এবং পশ্চিমবঙ্গের বিধানসভার সদস্য।
নিয়ামত শেখ একজন হরিহরপাড়া বিধানসভা কেন্দ্রের তৃনমূল কংগ্রেসের বর্তমান
বিধায়ক, ব্লক সভাপতি হিসাবে নিজুক্ত আছেন। এছাড়া
তিনি একজন ব্যবসায়ী।
মির্জা রুহুল আমিন
মির্জা রুহুল আমিন পঞ্চগড় জেলায় জন্মগ্রহণকারী একজন বাংলাদেশী রাজনীতিবিদ, প্রাক্তন মন্ত্রী ও সংসদ সদস্য। তিনি এরশাদ সরকারের মন্ত্রীসভার একাধিক মন্ত্রণালয়ের দায়িত্বপ্রাপ্ত মন্ত্রী ছিলেন। আমিন নিজ এলাকায় চোখা মিয়া নামেই পরিচিত ছিলেন। তিনি দিনাজপুর-৪ ও ঠাকুরগাও-২ আসন থেকে নির্বাচিত সাবেক সংসদ সদস্য।
১৯২১ সালের ২৮ ফেব্রুয়ারি পঞ্চগড় জেলার আটোয়ারী উপজেলার মির্জাপুর গ্রামের মির্জা পরিবারে জন্ম গ্রহণ করেন। ঠাকুরগাঁও উচ্চ বিদ্যালয় থেকে ম্যাট্রিক পাস করেন। ১৯৪২ সালে কলকাতা বিশ্ববিদ্যালয় থেকে বিএ পাস করেন। দেশ বিভাগের পর তিনি ঠাকুরগাঁওয়ে স্থায়ীভাবে বসবাস শুরু করেন।
ঠাকুরগাঁওয়ের পীরগঞ্জ হাই স্কুলের প্রধান শিক্ষক এবং ঠাকুরগাঁও হাই স্কুলের শিক্ষক ছিলেন তিনি।
১৯৬২-৬৬ সালে পরপর দুই বার পূর্ব পকিস্তানের প্রাদেশিক আইন সভার সদস্য নির্বাচিত হন। তিনি ঠাকুরগাঁও পৌরসভায় দীর্ঘ ১৭ বছর মেয়র হিসেবে দায়িত্ব পালন করেন। ১৯৭৯ সালে তিনি দিনাজপুর-৪ ও ১৯৮৮ সালে ঠাকুরগাঁও-২ আসন থেকে জাতীয় সংসদ সদস্য নির্বাচিত হন। তিনি বাংলাদেশ সরকারের মন্ত্রীসভার কৃষিমন্ত্রী, সমাজকল্যাণ মন্ত্রী এবং মৎস্য ও পশু সম্পদ মন্ত্রী হিসেবে দায়িত্ব পালন করেছেন।
মির্জা রুহুল আমিন ১৯৯৭ সালের ১৯ জানুয়ারি মৃত্যুবরণ করেন।
বার্টো বার্টলেট
এডওয়ার্ড লসন (বার্টো) বার্টলেট (; জন্ম: ১০ মার্চ, ১৯০৬ - মৃত্যু: ২১ ডিসেম্বর, ১৯৭৬) বার্বাডোসের সেন্ট মাইকেল এলাকার ফ্লিন্ট হলে জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯২৮ থেকে ১৯৩১ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস দলের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও ১৯২৮ সালে ইংল্যান্ড সফরে ওয়েস্ট ইন্ডিজের ইতিহাসের সর্বপ্রথম টেস্টে অংশ নেয়ার গৌরব অর্জন করেছেন বার্টো বার্টলেট।
সেন্ট মাইকেলের ফ্লিন্ট হল এলাকায় জন্মগ্রহণকারী বার্টো বার্টলেট ১৯২৩-২৪ মৌসুম থেকে ১৯৩৮-৩৯ মৌসুম পর্যন্ত বার্বাডোসের পক্ষে প্রথম-শ্রেণীর ক্রিকেটে অংশগ্রহণ করেছিলেন।
১৯২৮ সালে কার্ল নুনেসের নেতৃত্বাধীন ওয়েস্ট দলের সাথে ইংল্যান্ড গমন করেন। ঐ সফরেই সফরকারী দলটির ইতিহাসের প্রথম টেস্ট অনুষ্ঠিত হয়েছিল। প্রস্তুতিমূলক খেলায় নটিংহ্যামশায়ারের বিপক্ষে ১০৯ রানের একমাত্র ব্যক্তিগত সেঞ্চুরিটি করেছিলেন তিনি। ১৯৩০-৩১ মৌসুমে ওয়েস্ট ইন্ডিজ দলের সদস্যরূপে অস্ট্রেলিয়া গমন করেন। অ্যাডিলেডে সিরিজের প্রথম টেস্টে ১১৯ মিনিটে ৮৪ রানের মনোরম ইনিংস খেলেন। এটিই তাঁর খেলোয়াড়ী জীবনের সর্বোচ্চ রানের টেস্ট ইনিংস ছিল।
১৯৭৮ সালের সংস্করণে উইজডেন তাদের স্মরণিকায় মন্তব্য করে যে, উইকেটে অল-রাউন্ড ক্রীড়ানৈপুণ্য প্রদর্শন করেছিলেন তিনি। সংগৃহীত রানগুলো স্পষ্ট সম্ভাবনার দুয়ার উন্মোচিত করতো। দূর্ভাগ্যবশতঃ স্বার্থপরের মতো দল নির্বাচকমণ্ডলী বিচার বিশ্লেষণ করেছিলেন।
জুন, ১৯৮৮ সালে বার্বাডোস ক্রিকেট বাকলের সাথে হারম্যান গ্রিফিথের পরিবর্তে বার্টো বার্টলেটের স্থিরচিত্র ১০১ বার্বাডীয় ৫০সি স্ট্যাম্পে প্রকাশ করা হয়। ব্রিজটাউনের পার্সেল পোস্ট অফিস থেকে এ ভুল হয়েছিল। ৬ জুন, ১৯৮৮ তারিখ সোমবার সকাল ৯টার পূর্বেই এগুলো উদ্ধার করা হয়। পরবর্তীতে ১১ জুলাই, ১৯৮৮ তারিখে হারম্যান গ্রিফিথের চিত্র সম্বলিত সঠিক ৫০সি স্ট্যাম্প প্রকাশ করা হয়েছিল। ১০১ সিরিজের বার্টলেটের স্ট্যাম্পগুলো বেশ উঁচু দামে বিক্রয় হয়েছিল।
২১ ডিসেম্বর, ১৯৭৬ তারিখে বার্বাডোসের সেন্ট মাইকেল এলাকার বেভিলে সত্তর বছর বয়সে বার্টো বার্টলেটের দেহাবসান ঘটে। উইজডেনের ১৯৩৪ সালের সংস্করণে ভুলবশতঃ তাঁর মৃত্যু সংবাদ প্রকাশ করেছিল।
হাওয়ার্ড হিউজ
হাওয়ার্ড রবার্ড হিউজ জুনিয়র (; ২৪ ডিসেম্বর ১৯০৫ - ৫ এপ্রিল ১৯৭৬) ছিলেন একজন মার্কিন ধনাঢ্য ব্যবসায়ী, বিনোয়োগকারী, রেকর্ডধারী বৈমানিক, প্রকৌশলী, চলচ্চিত্র পরিচালক এবং মানবহিতৈষী। তার জীবদ্দশায় তিনি বিশ্বের অন্যতম ব্যবসাসফল ব্যক্তি ছিলেন। তিনি প্রথমে চলচ্চিত্র প্রযোজক হিসেবে সুখ্যাতি অর্জন করেন এবং পরে বিমান ব্যবসায়ে প্রভাবশালী ব্যক্তিত্ব হয়ে ওঠেন। পরবর্তীকালে অবসেসিভ-কম্পালসিভ ডিজঅর্ডার, মারাত্মক বিমান দুর্ঘটনা হতে দীর্ঘস্থায়ী ব্যথা ও বধিরত্ব বাড়তে থাকার কারণে তার খামখেয়ালী আচরণ ও একাকী জীবনধারার গণমাধ্যমের নজর কাড়ে।
হিউজ ১৯২০-এর শেষের দিকে হলিউড যুগের শুরুতে বিশাল নির্মাণ ব্যয়ের ও প্রায়ই বিতর্কিত চলচ্চিত্র নির্মাণ করে ব্যাপক সুনাম অর্জন করেন। তার নির্মিত উল্লেখযোগ্য চলচ্চিত্রসমূহ হল "দ্য র‍্যাকেট" (১৯২৮), "হেল্‌স অ্যাঞ্জেলস" (১৯৩০), এবং "স্কারফেস" (১৯৩২)। পরবর্তীকালে তিনি আরকেও চলচ্চিত্র স্টুডিও নির্মাণ করেন।
হাওয়ার্ড হিউজের জন্মস্থান টেক্সাসের হাম্বল বা হিউস্টন হিসেবে নথিভুক্ত হয়েছে। বিভিন্ন সূত্রে বিভিন্ন তারিখ প্রদানের কারণে জন্ম তারিখটি অনিশ্চিত। হিউজ নিজে প্রায়ই দাবী করতেন তার জন্মদিন ক্রিসমাসের প্রাক্কালে। তার খালা অ্যানেট গ্যানো লুমিসের সাক্ষরিত ১৯৪১ সালের হিউজের একটি এফিডেভিট জন্ম সনদে তার জন্ম তারিখ ও স্থান ১৯০৫ সালের ২৪শে ডিসেম্বর টেক্সাসের হ্যারিস কাউন্টি হিসেবে লিপিবদ্ধ রয়েছে। ১৯০৬ সালের ৭ই অক্টোবরে আইওয়ার কেউকুকের সেন্ট জন্‌স এপিস্কোপাল গির্জার প্যারিস রেজিস্টারে তার ব্যাপ্তিস্ম করার সনদে তার জন্ম তারিখ ১৯০৫ সালের ২৪শে সেপ্টেম্বর হিসেবে লিপিবদ্ধ রয়েছে, তবে এতে কোন জন্মস্থানের উল্লেখ নেই।
হিউজের পিতা হাওয়ার্ড আর. হিউজ সিনিয়র ছিলেন মিজুরির একজন সফল উদ্ভাবক ও ব্যবসায়ী এবং মাতা অ্যালেন স্টোন গ্যানো। হিউজ ইংরেজ, ওয়েলশ ও ফরাসি উগুন বংশোদ্ভূত, এবং তিনি প্রথম মার্কিন রাষ্ট্রপতি জর্জ ওয়াশিংটনকে ব্যপ্তিস্ম করানো মন্ত্রী জন গ্যানোর বংশধর। হিউজের চাচা রুপার্ট হিউজ একজন স্বনামধন্য ঔপন্যাসিক, চিত্রনাট্যকার ও চলচ্চিত্র পরিচালক।
ভায়োলেট লাইন (দিল্লি মেট্রো)
ভায়োলেট লাইন হল দিল্লি মেট্রোর আটটি লাইনের মধ্যে একটি, যা ভারতের একটি দ্রুতগামী গণপরিবহন ব্যবস্থা। লাইনটি ফরিদাবাদের মাধ্য দিয়ে বল্লভাগড়ের রাজা নাহর সিংয় মেট্রো স্টেশনের সাথে নতুন দিল্লির কাশ্মীর গেট মেট্রো স্টেশনকে সংযুক্ত করে। লাইনের মোট দৈর্ঘ ৪৩.২৮৫ কিলোমিটার (২৬.৮৯৬ মাইল). এবং এই লাইনে মোট ৩২ টি মেট্রো স্টেশন রয়েছে। কেন্দ্রীয় সচিবালয় - সারি বিহার বিভাগটি ৩ অক্টোবর ২০১০ খ্রিস্টাব্দে খোলা হয় এবং ১৪ জানুয়ারী ২০১১ খ্রিস্টাব্দে বদরপুর পর্যন্ত লাইনটি বিস্তৃত হয়। এই লাইনটি ২৬ জুন ২০১৪ খ্রিস্টাব্দে মন্ডি হাউস পর্যন্ত কেন্দ্রীয় সচিবালয় থেকে বর্ধিত করা হয় এবং ৮ জুন ২০১৫ খ্রিস্টাব্দে আইটিও পর্যন্ত বাড়ানো হয়। ২৮ মে ২০১৭ খ্রিস্টাব্দে দিল্লি গেট, জামে মসজিদ ও লাল কেল্লার হয়ে লাইনটি কাশ্মীর গেট মেট্রো স্টেশন পর্যন্ত সম্প্রসারিত করা হয়। আইটিও মেট্রো স্টেশন ও কাশ্মীর গেট মেট্রো স্টেশনের মধ্যবর্তী প্রসারিত এলাকাটি ঐতিহ্যবাহী লাইন বা হেরিটেজ লাইন নামে পরিচিত। এই লাইনটি তাদের জন্য সমান্তরাল সংযোগ হিসাবে কাজ করে, যারা প্রচলিত হলুদ লাইনটিতে ভ্রমণ করে এবং দক্ষিণ দিল্লি ও কেন্দ্রীয় দিল্লির অভ্যন্তরস্থ অংশগুলি চলাচল করেন, যা উপনগরী শহর ফরিদাবাদ পাশেই অবস্থিত। ৬ সেপ্টেম্বর ২০১৫ খ্রিস্টাব্দে ফরিদাবাদে এস্কর্টস মুজাসারের পূর্বদিকে একটি সম্প্রসারণের উদ্বোধন করেন প্রধানমন্ত্রী নরেন্দ্র মোদি। ১৯ নভেম্বর ২০১৮ খ্রিস্টাব্দে প্রধানমন্ত্রী নরেন্দ্র মোদির নেতৃত্বে লাইনটির দক্ষিণে প্রান্তে বল্লভগড়ের রাজা নাহার সিং মেট্রো স্টেশন পর্যন্ত একটি সম্প্রসারণের উদ্বোধন হয়।
ভায়োলেট লাইন মূলত মার্চ ২০১০ খ্রিস্টাব্দে খোলার কথা ছিল। ১২ জুলাই ২০০৯ খ্রিস্টাব্দ কৈলাশের পূর্ব দিকে সেন্ট্রাল সেক্রেটারি- বদরপুর করিডোড়ের জমরাউদ্দুর এলাকায় নির্মাণাধীন একটি ঝুলন্ত সেতুর একটি গার্ডার লোড করার সময় তার একটি অংশ ভেঙ্গে পড়ে। এর ফলে ছয়জন নিহত ও ১৫ জন আহত হয়। ১৩ জুলাই ২০০৯ খ্রিস্টাব্দে ধ্বংসাবশেষ সরিয়ে ফেলা একটি ক্রেন ভেঙ্গে পড়ে এবং একটি বোলিং পিন প্রভাবের সাথে কাছাকাছি থাকা দুটি ক্রেন ভেঙ্গে ছয় জন আহত হয়।
এই লাইনয়ে মিত্সুবিশি-রোটেম-বিএইএমএল-এর কনসোর্টিয়াম দ্বারা নির্মিত স্ট্যান্ডার্ড গেজ ট্রেন ব্যবহার করা হবে। মোট ১৯৬ টি কোচ ক্রয় করে ৪-টি কোচ (৪৬ টি ট্রেন) এবং ৬-টি কোচ (২ টি ট্রেন) যুক্ত ট্রেন চালানোর কথা বলা হয়। এই ট্রেন এই লাইন এবং সবুজ লাইনে ব্যবহার করা হয়। দক্ষিণ কোরিয়ার চ্যাংওয়ানে একটি ট্রেন নির্মিত হয়েছিল এবং বাকি ট্রেনগুলি বেঙ্গালুরুতে বিইএমএল-এর সুবিধাতে নির্মিত হয়েছিল। ১,৬৭৬ মিমি (৫ ফুট ৬ ইঞ্চি) ব্রর্ড গেজ ট্রেনের বিপরীতে ট্রেনগুলি ১,৪৩৫ মিমি (৪ ফুট ৮ ১/২ ইঞ্চি) স্ট্যান্ডার্ড গেজ।
মোহাম্মদ আমানউল্লাহ (রাজনীতিবিদ)
মোহাম্মদ আমানউল্লাহ (জন্ম: ১৬ মার্চ ১৯৪১) হলেন একজন বাংলাদেশী রাজনীতিবিদ, চিকিৎসক ও সংসদ সদস্য। তিনি ময়মনসিংহ-১১ আসন থেকে নির্বাচিত চার বারের সংসদ সদস্য। তিনি বাংলাদেশ আওয়ামী লীগের রাজনীতির সাথে জতিত।
আমানউল্লাহ ১৯৪১ সালের ১৬ই মার্চ জন্মগ্রহণ করেন। তিনি এমবিবিএস পাশ করেন এবং ডাক্তিারি পেশায় নিজেকে নিয়োজিত করেন।
আমানউল্লাহ ১৯৯৬ সালে ৭ম জাতীয় সংসদ নির্বাচনে আওয়ামী লীগের মনোনয়নে প্রথম জাতীয় সংসদ সদস্য নির্বাচিত হন। এরপর তিনি ময়মনসিংহ-১১ আসন থেকে ২০০১, ২০০৮ ও ২০১৪ সালে পুনরায় সংসদ সদস্য নির্বাচিত হন। নবম জাতীয় সংসদের মেয়াদে তিনি পিটিশন সম্পর্কিত সংসদীয় স্থায়ী কমিটি ও স্বাস্থ্য ও পরিবার কল্যাণ মন্ত্রণালয় সম্পর্কিত সংসদীয় স্থায়ী কমিটির সদস্য্ ছিলেন। ২০১৮ সালের একাদশ জাতীয় সংসদ নির্বাচনে মনোনয়ন না পাওয়ায় তিনি নির্বাচনে অংশগ্রহন করেননি।
খন্দকার মোশাররফ হোসেন (কুমিল্লার রাজনীতিবিদ)
খন্দকার মোশাররফ হোসেন (জন্ম ১ অক্টোবর ১৯৪৬) একজন বাংলাদেশী রাজনীতিবিদ ও ভূতত্ত্ববিদ।
ড.খন্দকার মোশাররফ হোসেন কুমিল্লা জেলার,দাউদকান্দি উপজেলার গয়েশপুর গ্রামে জন্মগ্রহণ করেন।তঁার বাবার নাম খন্দকার আশরাফ আলী ও মায়ের নাম হোসনে আরা হাসনা হেনা।
তিনি ১৯৬৮ সালে ঢাকা বিশ্ববিদ্যালয় থেকে এমএসসি ডিগ্রি লাভ করেন।১৯৭০ সালে ইম্পেরিয়াল কলেজ (তৎকালীন লন্ডন বিশ্ববিদ্যালয়ের আওতাধীন) থেকে আরেকটি ডিগ্রি লাভ করেন।১৯৭৩ সালে লন্ডন বিশ্ববিদ্যালয় থেকে ভূতত্ত্ব বিষয়ে পিএইচডি ডিগ্রি অর্জন করে।১৯৭৪ সালে ইম্পেরিয়াল বিশ্ববিদ্যালয় থেকে ডিআইসি লাভ করেন।১৯৮৭ থেকে ১৯৯১ সাল পর্যন্ত ঢাকা বিশ্ববিদ্যালয়ের ভূতত্ত্ব বিভাগের চেয়ারম্যান ছিলেন।
তিনি ১৯৬৭ সালে ঢাকা বিশ্ববিদ্যালয়ের ভূতত্ত্ব অনুষদে জুনিয়র লেকচারার হিসেবে যোগদান করেন।১৯৮৬ সালে প্রফেসর একই অনুষদে প্রফেসর হন।
১৯৯১ সালের জাতীয় নির্বাচনে তিনি কুমিল্লা-২ আসন থেকে জাতীয় সংসদের সদস্য নির্বাচিত হন। তিনি ১৯৯১-১৯৯৬ সময়কালে জ্বালানি ও খনিজ সম্পদ ও স্বরাষ্ট্র মন্ত্রী ছিলেন। তিনি ২০০১-২০০৬ সময়কালে পূর্ববর্তী চার দলীয় জোট সরকারের সময় স্বাস্থ্য ও পরিবার কল্যাণ মন্ত্রী ছিলেন।
২০০২ সালে ৫৬ তম বিশ্ব স্বাস্থ্য পরিষদ (ডব্লিউএইচএ) এর চেয়ারম্যান ছিলেন। বাংলাদেশে তামাক বিরোধী প্রচারণায় অবদান রাখার জন্য তিনি ৫৭ তম ডব্লিউএইচএ এর সময় বিশ্ব স্বাস্থ্য সংস্থার "ওয়ার্ল্ড নো টোব্যাকো" পুরষ্কারে ভূষিত হন।
তঁার স্ত্রীর নাম বিলকিস আখতার হোসেন।এই দম্পতীর তিন সন্তান আছে।দুই ছেলে খন্দকার মাহবুব হোসেন ও খন্দকার মারুফ হোসেন এবং এক কন্যা মেহজাবিন হোসেন।
আভা গার্ডনার
আভা লাভিনিয়া গার্ডনার (; ২৪ ডিসেম্বর ১৯২২ - ২৫ জানুয়ারি ১৯৯০) ছিলেন একজন মার্কিন অভিনেত্রী ও গায়িকা। তিনি ১৯৪১ সালে মেট্রো-গোল্ডউইন-মেয়ার কোম্পানির সাথে চুক্তি সাক্ষর করেন এবং কয়েকটি ছোট চরিত্রে অভিনয়ের পর "দ্য কিলার্স" (১৯৪৬) ছবিতে অভিনয় করে সকলের নজর কাড়েন। তিনি "মোগ্যাম্বো" (১৯৫৩) ছবিতে অভিনয় করে শ্রেষ্ঠ অভিনেত্রীর জন্য একাডেমি পুরস্কারের মনোনয়ন লাভ করেন এবং অপর কয়েকটি চলচ্চিত্রে অভিনয় করে তিনটি বাফটা পুরস্কার ও একটি গোল্ডেন গ্লোব পুরস্কারের মনোনয়ন লাভ করেন।
গার্ডনার ১৯৪০ থেকে ১৯৭০-এর দশকে কয়েকটি বিশাল নির্মাণ ব্যয়ের চলচ্চিত্রে অভিনয় করেন, তন্মধ্যে রয়েছে "দ্য হাকস্টার্স" (১৯৪৭), "শো বোট" (১৯৫১), "প্যান্ডোরা অ্যান্ড দ্য ফ্লাইং ডাচম্যান" (১৯৫১), "দ্য স্নোস অব কিলিমানজারো" (১৯৫২), "দ্য বেয়ারফুট কনটেসা" (১৯৫৪), "ভোওয়ানি জাংশন" (১৯৫৬), "অন দ্য বিচ" (১৯৫৯), "ফিফটি ফাইভ ডেজ অ্যাট পেকিং" (১৯৬৩), "সেভেন ডেজ ইন মে" (১৯৬৪), "দ্য নাইট অব দ্য ইগুয়ানা" (১৯৬৪), "দ্য বাইবেল: ইন দ্য বিগিনিং..." (১৯৬৬), "দ্য লাইফ অ্যান্ড টাইমস অব জাজ রয় বিন" (১৯৭২), "আর্থকোয়াক" (১৯৭৪), এবং "দ্য ক্যাসান্ড্রা ক্রসিং" (১৯৭৬)।
তিনি ১৯৯০ সালে ৬৭ বছর বয়সে মৃত্যুর চার বছর পূর্ব পর্যন্ত নিয়মিত অভিনয় করে যান। ১৯৯৭ সালে আমেরিকান ফিল্ম ইনস্টিটিউট তাদের ধ্রুপদী হলিউড চলচ্চিত্রের সেরা ২৫ নারী তারকা তালিকায় তাকে ২৫তম স্থান প্রদান করে।
নিরামিষবাদ
নিরামিষবাদ () হচ্ছে সেই অভ্যাসের চর্চা যার মাধ্যমে যেকোনো ধরনের প্রাণিজ দ্রব্যের ব্যবহার বিশেষত খাদ্যসংযমের জন্য নিরুৎসাহিত করা হয় আবার অনেক সময় প্রাণীর পণ্যমর্যাদা মূলক দর্শনের বিরোধিতার কারণেও নিরামিষ খাদ্য গ্রহণের চর্চা করা হয়। যারা এধরনের দর্শন বা খাদ্য সংযমের অনুসারী তাদেরকে বলা হয় নিরামিষবাদী( ) (নিরামিষাশী নয়) নিরামিষ-ভোজীদের মধ্যে বিভিন্ন ধরনের প্রকারভেদ আছে যারা সম্পূর্ণভাবে প্রাণিজ দ্রব্য এমন কি মাংস ছাড়াও ডিম, দুগ্ধজাত খাবারের বিরুদ্ধে তাদেরকে বলা হয় আত্মসংযমী নিরামিষবাদী ("Dietary vegans") অথবা কঠোর নিরামিষবাদী। নিরামিষবাদীদের আরেকটি গুরুত্বপূর্ণ পদ হলো "নৈতিক নিরামিষবাদী"। নৈতিক নিরামিষবাদী বলতে সেইসব নিরামিষবাদীদের পৌঁছায় যারা শুধুমাত্র নিরামিষ ভক্ষণ করে তা নয় বরং তাদের দর্শন কে অন্যান্য এলাকায় ছড়িয়ে দিতে চায় এবং প্রাণীর ব্যবহারকে নিষিদ্ধ করতে উৎসাহ যোগায়। নিরামিষবাদীদের আরেকটি প্রকারভেদ হলো "পরিবেশবাদ নিরামিষবাদী" তারা নিরামিষ ভক্ষণ করার পক্ষে বলে এবং প্রাণিজ যে কোন দ্রব্য ব্যবহার করা বিপক্ষে বলার পিছনে যে যুক্তি উপস্থাপন করা তা হলঃ ব্যবসায়িক ভাবে প্রাণীর চাষাবাদ পরিবেশকে ক্ষতি করছে; পৃথিবীকে অবাসযোগ্য করে তুলছে।
কিছু প্রতিবেদনে দেখানো হয়েছে যেসব ব্যক্তি নিয়ন্ত্রিত খাদ্যভ্যাস গ্রহণ করে না তাদের তুলনায় যারা নিরামিষ খাদ্য গ্রহণ করেন তারা দীর্ঘমেয়াদি রোগ এবং হৃদপিন্ডের রোগে অনেক বেশি ভুগে। নিরামিষ খাদ্য গ্রহণ জীবন যাত্রার যেকোনো পর্যায়ে প্রযোজ্য। হতে পারে তা শৈশবের সময় অথবা গর্ভ সঞ্চারের সময়; এমনটাই মনে করে মার্কিন পুষ্টি খাদ্য সংস্থা, কানাডার খাদ্যসংযমী সংস্থা, এবং ব্রিটিশ খাদ্য সংযমী সংস্থা. শিশু অথবা বয়োঃসন্ধিকালী মানুষ অথবা গর্ভবতী নারী বা স্তন্যদায়ের সময়ে নিরামিষ ভক্ষণকে সমর্থন করেনি জার্মান পুষ্টি খাদ্য সংস্থা। নিরামিষবাদীদের খাদ্য তালিকা স্বয়ংপূর্ণ থাকে ডায়াটরী ফাইবার, ম্যাগনেসিয়াম, ফলিক এসিড, ভিটামিন সি, ভিটামিন ই, আয়রন, এবং ফটোকেমিক্যাল দ্বারা এবং তাদের খাদ্যে কম থাকে ডায়াটেরী শক্তি, পরিপৃক্ত চর্বি, কোলেস্টরল, ওমেফা ৩ ফ্যাটি এসিড, ভিটামিন ডি, ক্যালসিয়াম, জিঙ্ক এবং ভিটামিন বি. ভারসাম্যহীন নিরামিষ খাদ্য গ্রহণ পুষ্টিহীনতা তৈরি করতে পারে এবং স্বাস্থ্যের জন্য ঝুঁকিপূর্ণ হয়ে উঠতে পারে। এইসব অভাব গুলো পুরণ হতে পারে ফর্টিফায়েড খাদ্য গ্রহণ অথবা নিয়মিত ডায়াটেরী সাপ্লিমেন্ট গ্রহণ করলে। ভিটামিন বি সাপ্লিমেন্ট নেওয়া খুবই জরুরী কারণ এর অভাব রক্ত বৈকল্য অথবা স্নায়ুগত এমন ক্ষতি করে; যা কখনোই ভালো করা যায় না।
১৯৪৪ সালে ডেভিড ওয়াটসন ইংল্যান্ডে নিরামিষ সংস্থার সহপ্রতিষ্ঠা করেন। প্রথমে এর অর্থ ছিল শুধুমাত্র দুগ্ধজাত খাবারের বিরোধিতা করা হবে; কিন্তু ১৯৫১ সালে এই সংস্থা তাদের মূল আদর্শকে ব্যাখ্যা করে এভাবে যে, মানুষকে বেঁচে থাকতে হলে কোনোভাবেই প্রাণীর উপর নির্ভরশীল হওয়া যাবে না। ২০১০ এর দশকে নিরামিষ বাদ জনপ্রিয় হতে থাকে 
বিশেষত শেষ ছয় বছরে বেশ জনপ্রিয়তা লাভ করে। শুধুমাত্র নিরামিষ পাওয়া যাবে এজাতীয় দোকান চালু হতে থাকে এবং দেশে দেশে বড় বড় বাজারো খাবারের দোকানে নিরামিষ এর জন্য আলাদা জায়গা ও সুযোগ বরাদ্দ হতে থাকে।